  Анжелика Тихонова корреспондент 29-тӥ толсуре Ижкарысь ипподромын «Мечты – это про100» Выль ар фестиваль улсын СССР-лэн вордӥськем нуналэзлы сӥзем «Гынсапегъёсын хоккей» («Хоккей на валенках») йӧскалыккуспо турнир ортчиз. Со сярысь Удмуртиысь тӧролэн но кивалтэтлэн пресс-службазы ивортэ. Огвакытэ кӧня ке площадкаосын пӧртэм кунъёсысь вуэмъёслэн командаоссы пумиськизы, аслэсьтыззэ Удмуртия но дасяз. Турнире оглом куать командаос пыриськизы, котькудаз быдэн 12 адямиен. «Сборная мира» тужгес трос йӧслыкъем луиз - гынсапег кутчаса но киязы клюшкаос кутыса, Камерунысь, Тунисысь но Египетысь лыктэмъёс потӥзы. Котькуд командаын нылъёс но шудӥзы Гынсапегъёсын хоккей шудонъя йӧскаылккуспо ӵошатскон ортчиз Ижкарын 10 фото Командаос ог-огенызы ньыль шудон ортчытӥзы. Валтӥсь куронъёс – тупез клюшкаен гинэ йӧтылыны яра но донгаськыны уг яра, угось  шудӥсьёс номырин утиськымтэ, нош кужымзы но секталазы ваньзылэн пӧртэм. Куронъёсты быдэсъямез ӧнерлыко судьяос чаклазы. Вормисе потӥзы: 1-тӥ инты – Удмуртиысь десантникъёслэн огазеяськонзы; 2-тӥ инты – Вотиканлэн сборноез; 3-тӥ инты – Руссо-туристо. Озьы ик нимысьтыз номинациосын вормисьёсты пусйизы: - «Лучший хоккеист Африки» серемес номинациын Камерунысь Франсуаез пусйизы, солы колошаен гынсапегъёс кузьмазы. - тужгес устоез бомбардир Ижкар администрацилэн тӧроезлэн мер политикая воштӥсез Дмитрий Чистяков луиз: со 4 гол пыртӥз но ӧнерлыко клюшка утӥз; - тужгес пиналзэ шудӥсез сямен еврей диаспораысь 9 аресъем Андрей Столов пусйизы; - тужгес мӧйыез шудӥсь – 61 аресъем Сергей Шаргаев, солы ретро-дырпус кузьмазы. Турнирез арлы быдэ ортчытъяны малпаськомы. Нимыз но умой, вакыт но тупа, шудон но умой мылкыд сётэ, огшоры, мыло-кыдо но шулдыр! Кызьы милям шуо: Выль арлы самый татын Михаил Смагин, турнирез радъясьТодэ вайытом, 4-тӥ толшоре Удмуртиын куасэн бызьылонъя Ымусьтон ӵошатскон ортчоз, куриськонъёс сётыны луэ на. Тегъёс: Мерлык Хоккей Удмуртия йӧслыкъёс Выльар йӧскалыкполитика 100ар  